ئەم لێکۆڵینەوەیە هەوڵدەدات ئەوە بخاتەڕوو کە لە دوا هەڵبژاردنی عێراقدا حزبە کوردییەکان لە سنوری هەریەک لەو پارێزگایانەی هەرێمی کوردستاندا چەند دەنگیان هێناوە و رێژەی دەنگدانیان تێدا چەند بووە بۆ ئەوەی دەرگای بەراوردکاری بکاتەوە لەگەڵ ئەنجامەکانی دوا هەڵبژاردنی پەرلەمانی کوردستاندا (2018)، بەمەش راپۆرتەکە وەڵامی ئەم دوو پرسیارەی خوارەوەمان دەستدەخات سەبارەت بەوەی کە :
- ئایا ژمارەی ئەو دەنگانەی هەریەک لە حزبە کوردییەکان لەنێوان ئەو دوو هەڵبژاردنەدا بەدەستیانهێاوە زیادی کردووە یان دابەزیوە؟!
- ئایا رێژەی بەشداریکردنی دەنگدەران لەنێوان ئەو دوو هەڵبژاردنەدا بە چ ئاڕاستەیەکدا رۆیشتووە، بەرزبۆتەوە یان دابەزیوە؟
ئەو دەرەنجامانەی لێکۆڵینەوەکە پێیگەیشتووە تارادەیەک دۆخی هەڵکشان و داکشانی دەنگی حزبە کوردییەکان و ئاستی رێژەی دەنگدان نیشاندەدات، کە دەتوانرێت وەک تووڵ و ئامرازێک ئەنجامی هەڵبژاردنی داهاتووی پەرلەمانی کوردستانی پێبخوێنرێتەوە،